12. ΑΠΟΦΑΣΙΣ ΥΠΟΥΡΓΟΥ  ΕΜΠΟΡ. ΝΑΥΤΙΛΙΑΣ Αριθ. 56686/1532 της 27 Ιουν./27 Ιουλ.  1968 (ΦΕΚ Β΄ 358) Περί καθορισμού πτυχιούχων Ανωτάτων Τεχνικών Σχολών αλλοδαπής. Καθορίζομεν τας κατά την παρ. 2 του άρθρ. 5 του Α.Ν. 388/1968 «περί συμπληρώσεως και τροποποιήσεως της περί ελέγχου της Ναυσιπλοΐας και Επιθεωρήσεως Εμπορικών Πλοίων νομοθεσίας» (ΦΕΚ 90/Α 29.4.1968) Ανωτάτας Τεχνικάς Σχολάς τας εδρευούσας εις: Ηνωμένας Πολιτείας Β. Αμερικής, Ηνωμένον Βασίλειον, Καναδάν, Γαλλίαν, Ιταλίαν, Δ. Γερμανίαν, Ολλανδίαν, Βέλγιον, Νορβηγίαν, Σουηδίαν και Δανίαν, των οποίων οι κάτοχοι τίτλου παρέχοντος αυτόθι το δικαίωμα ελευθέρας ασκήσεως του επαγγέλματος ναυπηγού ή ηλεκτρολόγου – μηχανολόγου, δύνανται να συντάσσουν και υπογράφουν τα συμφώνως προς τας κειμένας διατάξεις υποβαλλόμενα εις το Υπουργείον Εμπορικής Ναυτιλίας και τας Υπηρεσίας αυτού, σχέδια, μελέτας, προδιαγραφάς, εις θέσεις και στοιχεία αναφερόμενα εις την ναυπήγησιν, μετασκευήν, συμπλήρωσιν ή επισκευήν σκάφους και μηχανών ή εις την αναγνώρισιν πλοίου ως Ελληνικού επιβατηγού, κατά περίπτωσιν ειδικότητος. Το δικαίωμα της ελευθέρας ασκήσεως του επαγγέλματος ναυπηγού ή μηχανολόγου – ηλεκτρολόγου των ως άνω πτυχιούχων πιστοποιείται υπό της αρμοδίας κατά χώραν Κρατικής Αρχής ή υπό της οικείας Ελληνικής Προξενικής Αρχής. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. 63558/37/69 ομοίας (κατωτ. αριθ. 20) ωρίσθη ότι η ανωτέρω απόφασις εξακολουθεί ισχύουσα μόνον δια τους κεκτημένους ως και δι’ όσους ήθελον αποκτήσει, τα υπ’ αυτής προβλεπόμενα προσόντα μέχρι 31 Δεκ. 1976. (Αντί της σελ. 324,19(β) Σελ. 324,19(γ) Τεύχος 706-Σελ. 1 Επιθεώρηση Πλοίων 19.Γ.ζ.11-12 